Notum sit omnibus futuris et presentibus quod Martinus Burget et Andreas, frater ejus, quando idem Andreas se reddidit Deo et sancte Marie de Firmitate pro participatione spiritalis beneficii domus, dederunt et concesserunt monachis ejusdem loci in perpetuo possidendum quicquid calumpniabant a terralio Grisonis usque ad Graunnam et quicquid in alteram Graunne ripam habebant, accipiantes tamen pro eadem re in commutatione quandam terram in campo Parsi. Hujus rei testes: Paganus Berens, Julet de Linos, Durannus Butet et Odo, filius ejus, et monachi ejusdem loci Seguinus, Dalmatius, Hugo cantor, Petrus Daguis.